b'\n_START_ARTICLE_\nUnkarin talous\n_START_SECTION_\nEnergia\n_START_PARAGRAPH_\nUnkarin p\xc3\xa4\xc3\xa4asialliset energianl\xc3\xa4hteet ovat maakaasu ja \xc3\xb6ljy. Vuonna 2004 uusiutuvilla energianl\xc3\xa4hteill\xc3\xa4 katettiin vain nelj\xc3\xa4 prosenttia kulutuksesta. Kaasulla tuotettiin 44\xc2\xa0%, \xc3\xb6ljyll\xc3\xa4 24\xc2\xa0%, kiinteill\xc3\xa4 polttoaineilla 13\xc2\xa0% ja ydinvoimalla 12\xc2\xa0% kulutuksesta. Ven\xc3\xa4j\xc3\xa4lt\xc3\xa4 tuodaan kaasua ja \xc3\xb6ljy\xc3\xa4, mutta tuontienergian m\xc3\xa4\xc3\xa4r\xc3\xa4 vaihtelee vuodesta toiseen. Vuoteen 2012 menness\xc3\xa4 ydinvoiman osuus oli kasvanut yli kolmannekseen kulutuksesta. Paksissa Tolnan l\xc3\xa4\xc3\xa4niss\xc3\xa4 on nelj\xc3\xa4 reaktoria, ja parlamentti tukee kahden lis\xc3\xa4reaktorin rakentamista. Ensimm\xc3\xa4inen reaktori aloitti toimintansa jo vuonna 1982. Uraania louhittiin Mecsekist\xc3\xa4 vuoteen 1997 asti.'